Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының аумақтық қорғанысы туралы**

Осы Заң аумақтық қорғаныс саласындағы қоғамдық қатынастарды реттейді.

**1-тарау. Жалпы ережелер**

**1-бап. Осы Заңда пайдаланылатын негізгі ұғымдар**

Осы Заңда мынадай негізгі ұғымдар қолданылады:

1. аумақтық әскердің аумақтық органдары – бейбіт уақытта Қазақстан Республикасы Қарулы Күштерінің әскери бөлімдері мен бөлімшелері құқығында жұмыс істейтін облыстардың, республикалық маңызы бар қалалардың, астананың тактикалық әскери басқару органдары мен аумақтық қорғаныс бөлімшелері;
2. аумақтық қорғаныс – халықты, елдің объектілері мен аумағын қорғау мақсатында жұмылдыру, соғыс жағдайы кезеңінде және соғыс уақытында аумақтық қорғаныс күштері жүзеге асыратын қорғаныс жүйесіндегі әскери және жалпымемлекеттік шаралар жиынтығы;
3. аумақтық қорғаныс аймағы – тиісті облыстардың, республикалық маңызы бар қалалардың, астананың шекарасымен айқындалған Қазақстан Республикасы аумағының бір бөлігі;
4. аумақтық қорғаныс күштері – аумақтық қорғаныс міндеттерін орындауға арналған Қарулы Күштер, басқа да әскерлер мен әскери құралымдар құқық қорғау органдарының, аумақтық әскерінің, бөлімдері мен бөлімшелерінің, әскери және арнаулы құралымдардың, өзін-өзі қорғау құралымының жиынтығы;
5. әкімшілік-аумақтық бірліктің аумақтық қорғаныс жоспары – тиісті әкімшілік-аумақтық бірліктің аумақтық қорғаныс жүйесін өрістету және оның қолданысы жөніндегі шараларды іске асыруға бағытталған құжаттар жиынтығы;
6. ерікті адам – Қазақстан Республикасының заңдарында белгіленген жағдайларды қоспағанда, өзін-өзі қорғау құралымының құрамына ерікті негізде қабылданған Қазақстан Республикасының азаматы;
7. Қазақстан Республикасының аумақтық қорғаныс жоспары – мемлекеттің аумақтық қорғаныс жүйесін өрістету және оның қолданысы жөніндегі шараларды іске асыруға бағытталған Қазақстан Республикасы қорғаныс жоспарының құрамдас бөлігі;
8. Қазақстан Республикасы Қарулы Күштерінің аумақтық әскері – Қазақстан Республикасы Қарулы Күштерінің құрамдас бөлігі болып табылатын, Қазақстан Республикасы әкімшілік-аумақтық бірлігінің шекарасы шегінде құрылған және тиісті міндеттерді орындауға арналған әскери басқару органдары (қолбасшылықтар), аумақтық қорғаныс әскери бөлімдері мен бөлімшелері (құралымдары);
9. өзін-өзі қорғау құралымы – әскери басқару органы, ол болмаған жағдайда құқық қорғау органы немесе жергілікті атқарушы орган уәкілетті өкілінің басшылығымен аумақтық қорғанысқа дайындыққа және оның міндеттерін орындауға қатысу мақсатында соғыс жағдайы кезеңінде және соғыс уақытында жергілікті әскери басқару органы еріктілер қатарынан құратын құралым.

**2-бап. Қазақстан Республикасының аумақтық қорғанысы туралы**

**заңнамасы**

1. Қазақстан Республикасының аумақтық қорғаныс саласындағы заңнамасы Қазақстан Республикасының Конституциясына негізделеді, осы Заңнан және Қазақстан Республикасының өзге де нормативтік құқықтық актілерінен тұрады.
2. Егер Қазақстан Республикасы ратификациялаған халықаралық шартта осы Заңда қамтылғаннан өзгеше қағидалар белгіленсе, онда халықаралық шарттың қағидалары қолданылады.

**3-бап. Қазақстан Республикасы аумақтық қорғанысының мақсаттары мен міндеттері**

1. Қазақстан Республикасы аумақтық қорғанысының мақсаты Қазақстан Республикасының қорғаныс қабілетін арттыру, соғыс жағдайы кезеңінде және соғыс уақытында оның халқының, объектілері мен аумағының қауіпсіздігін қамтамасыз ету болып табылады.
2. Қазақстан Республикасы аумақтық қорғанысының міндеттері:
3. елді мекендерді күзету мен қорғау, халықты қорғау;
4. аумақтық қорғаныс жоспарларында айқындалған әскери және мемлекеттік маңызы бар объектілерді, сондай-ақ өзге де объектілерді күзету мен қорғау;
5. Қазақстан Республикасының аумағында немесе оның жекелеген жерлерінде соғыс жағдайы режимін сақтауға қатысу;
6. белгіленген шепті, оның ішінде Қазақстан Республикасының шекара кеңістігін қорғауға, сондай-ақ қарсыластың десанттық және диверсиялық-барлау күштеріне және террористік топтарға қарсы күреске қатысу;
7. қарсылас уақытша басып алған (жаулап алған) аумақта қарулы күрес жүргізу;
8. жауапкершілік аймағында болу кезеңінде күзетілетін адамдардың қауіпсіздігін қамтамасыз етуге қатысу;
9. Қазақстан Республикасының заңдарына сәйкес өзге де міндеттер болып табылады.

**4-бап. Қазақстан Республикасы аумақтық қорғанысының қағидаттары**

1. Қазақстан Республикасы аумақтық қорғанысының қағидаттары:
2. заңдылық;
3. дара басшылық;
4. аумақтық және бұқаралық;
5. аумақтық қорғанысты ұйымдастыру тәсілдерінің бірлігі;
6. аумақтық қорғанысқа дайындық іс-шараларын жүргізу міндеттілігі;
7. аумақтық қорғанысқа дайындық пеноны жүргізуді жеткілікті қаржыландыру;
8. аумақтық қорғаныс күштерін өрістетуге және әрекет етуге әзірлікке келтіруге уақыттың аздығы болып табылады.

**2-тарау. Аумақтық қорғаныс саласындағы мемлекеттік реттеу**

**5-бап. Қазақстан Республикасы Президентінің өкілеттіктері**

Қазақстан Республикасының Президенті:

1. аумақтық қорғаныс міндеттерін орындау мақсатында әскери міндеттілерді арнайы жиынға шақыру туралы шешім қабылдайды;
2. Қазақстан Республикасының аумақтық қорғанысын ұйымдастыру жүйесін айқындайды;
3. Қазақстан Республикасының Конституциясына және заңдарына сәйкес өзге де өкілеттіктерді жүзеге асырады.

**6-бап. Қазақстан Республикасы Үкіметінің құзыреті**

Қазақстан Республикасының Үкіметі:

1. аумақтық қорғанысты ұйымдастыруды, жоспарлауды және оған тікелей басшылықты жүзеге асырады, сондай-ақ өз құзыреті шегінде орталық және жергілікті атқарушы органдардың іс-шараларды және міндеттерді орындау ауқымын айқындайды, аумақтық қорғанысқа дайындық пеноны жүргізу кезінде олардың әрекет етуін үйлестіреді;
2. министрліктердің, өзге де орталық және жергілікті атқарушы органдардың аумақтық қорғаныс саласындағы қызметіне басшылық жасайды;
3. аумақтық қорғаныс іс-шараларының орындалуын қамтамасыз етеді;
4. аумақтық қорғанысқа дайындықпеноны жүргізу қағидаларын бекітеді;
5. өзіне Қазақстан Республикасының Конституциясымен, заңдарымен және Қазақстан Республикасы Президентінің актілерімен жүктелген өзге де функцияларды орындайды.

**7-бап. Аумақтық қорғаныс саласындағы уәкілетті орган**

1. Аумақтық қорғаныс саласындағы уәкілетті орган Қазақстан Республикасының Қорғаныс министрлігі (бұдан әрі – уәкілетті орган) болып табылады.
2. Аумақтық қорғаныс саласындағы уәкілетті орган:
3. аумақтық қорғаныс саласындағы негізгі бағыттар, сондай-ақ оны орталық және жергілікті атқарушы органдармен бірлесіп жоспарлау бойынша ұсыныстар енгізеді;
4. аумақтық әскердің жұмыс істеуі жəне оларға жүктелген міндеттерді іске асыру мəселелері бойынша нормативтік құқықтық актілерді қабылдайды;
5. аумақтық әскерді қару-жарақпен және әскери техникамен қамтамасыз етеді;
6. Қазақстан Республикасының заңдарында көзделген жағдайларды қоспағанда, құзыреті шегінде аумақтық қорғанысқа дайындық және қамтамасыз ету мәселелері бойынша орталық және жергілікті атқарушы органдардың, құрамында аумақтық қорғаныс объектілері бар мемлекеттік органдар мен ұйымдардың, сондай-ақ меншік нысанына қарамастан, ұйымдардың қызметіне мемлекеттік бақылауды жүзеге асырады.
7. Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.

**8-бап. Қазақстан Республикасының орталық атқарушы органдарының, Қазақстан Республикасының Президентіне тікелей бағынатын және есеп беретін мемлекеттік органдардың құзыреті**

1. Қазақстан Республикасының Ішкі істер министрлігі:
2. аумақтық қорғанысты жоспарлауға қатысады;
3. ведомстволық бағынысты органдарды аумақтық қорғаныс міндеттерін орындауға жан-жақты даярлаудыжүзеге асырады жәнеолардың ұдайы әзір болуын қамтамасыз етеді;
4. аумақтық қорғаныстың бірлескен міндеттерін орындау үшін ведомстволық бағынысты органдардың құрамын айқындайды;
5. Қазақстан Республикасының Қорғаныс министрлігімен келісу бойынша объектілерді күзету мен қорғау, сондай-ақ аумақтық қорғаныстың басқа да бірлескен міндеттерін орындау үшін аумақтық қорғаныс күштерін тартады;
6. аумақтық қорғаныс мүддесінде қоғамдық қауіпсіздіктің сақталуын қамтамасыз етеді;
7. жауынгерлік іс-қимыл (зілзала) аудандарынан тұрғындарды көшіру (эвакуациялау) іс-шараларын орындауға қатысады;
8. соғыс жағдайы енгізілген кезде және соғыс уақытында ішкі істер органдары аумақтық бөлімшелерінің мемлекет қорғанысы мүддесінде тиісті әскери басқару органдарына бағынуын қамтамасыз етеді;
9. құзыреті шегінде аумақтық қорғаныс жоспарларына сәйкес жұмылдыру, соғыс жағдайы кезеңінде және соғыс уақытында аумақтық қорғаныс объектілерінің қауіпсіздігін қамтамасыз етуге бағытталған жедел-іздестіру іс-шараларын дайындау мен жүргізуді ұйымдастырады;
10. Қазақстан Республикасының заңдарында, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.
11. Қазақстан Республикасының Төтенше жағдайлар министрлігі:
12. аумақтық қорғанысты жоспарлауға қатысады;
13. ведомстволық бағынысты органдарды аумақтық қорғаныс міндеттерін орындауға жан-жақты даярлауды жүзеге асырады және олардың ұдайы әзір болуын қамтамасыз етеді;
14. тұрғындарды және азаматтық қорғанысты басқару органдарын хабардар ету іс-шараларын жүзеге асырады, сондай-ақ өзара іс-қимыл жасайтын органдар мен күштердің байланысын ұйымдастыруға қатысады;
15. жергілікті атқарушы органдармен өзара іс-қимылда жауынгерлік
 іс-қимыл (зілзала) аудандарынан тұрғындарды көшіруді (эвакуациялауды) ұйымдастырады;
16. Қазақстан Республикасының заңдарында, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.
17. Қазақстан Республикасының Ұлттық қауіпсіздік комитеті құзыреті шегінде:
18. аумақтық қорғанысты жоспарлауға қатысады;
19. ведомстволық бағынысты органдарды аумақтық қорғаныстың жекелеген міндеттерін орындауға жан-жақты даярлығын жүзеге асырады және олардың ұдайы әзір болуын қамтамасыз етеді;
20. Қазақстан Республикасының заңдарында және Қазақстан Республикасы Президентінің актілерінде көзделген өзге де өкілеттіктерді жүзеге асырады.
21. Қазақстан Республикасының Мемлекеттік күзет қызметі құзыреті шегінде:
22. аумақтық қорғанысты жоспарлауға қатысады;
23. Қазақстан Республикасының заңдарында және Қазақстан Республикасы Президентінің актілерінде көзделген өзге де өкілеттіктерді жүзеге асырады.
24. Қазақстан Республикасының өзге де орталық атқарушы органдары құзыреті шегінде:
25. аумақтық қорғаныс іс-шараларын жоспарлау мен жүзеге асыруға қатысады;
26. ведомстволық бағынысты органдардың аумақтық қорғанысты жоспарлауға басшылықты жүзеге асырады;
27. бағынысты басқару органдары, аумақтық қорғанысты жүргізу үшін бөлінген күштер мен құралдар арасында өзара іс-қимылды ұйымдастырады;
28. жұмылдыру тапсырысы негізінде арнайы құралымдар құрады және ішкі істер органдарымен және аумақтық әскер бөлімшелерімен өзара іс-қимылда ведомстволық бағынысты объектілерді күзету мен қорғауды ұйымдастырады;
29. жұмылдыру, соғыс жағдайы кезеңінде және соғыс уақытында күзетілуге және қорғалуға жататын ведомстволық бағынысты объектілерді инженерлік-техникалық нығайтылуға және диверсияға қарсы қауіпсіздікке қатысты дайындау, арнайы құралымдар үшін материалдық-техникалық құралдар қорын құруға іс-шараларының орындалуын ұйымдастырады;
30. Қазақстан Республикасының заңдарында, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.

**9-бап. Қарулы Күштер Бас штабының функциялары**

Қарулы Күштердің Бас штабы:

1. мемлекеттің қорғанысын жоспарлау шеңберінде Қазақстан Республикасының аумақтық қорғаныс жоспарын әзірлейді;
2. аумақтық қорғаныс аймақтары жоспарларын əзірлеуді, аумақтық қорғаныс міндеттерін орындауға қатысатын күштер мен құралдардың іс-қимылын үйлестіреді;
3. аумақтық әскерді қолдануды жоспарлайды және олардыңіс-қимылына жалпы басшылықты жүзеге асырады;
4. аумақтық қорғаныс іс-шаралары шеңберінде әскери міндеттілерді әскери жиынға шақыру туралы облыстар, республикалық маңызы бар қалалар және астана әкімдігі қаулысының жобаларын келіседі;
5. қорғаныс кеңестерінің қызметін, аумақтық қорғаныс күштері мен құралдарының әрекет етуін ұйымдастыруды үйлестіреді;
6. аумақтық әскердің жұмыс істеуі мәселелері бойынша нормативтік құқықтық актілерді әзірлейді;
7. аумақтық әскерді аумақтық қорғаныстың тиісті аймағы шегінен тыс қолдану туралы шешім қабылдайды;
8. Қазақстан Республикасының заңдарында, Қазақстан Республикасы Президентінің, Үкіметінің және Қорғаныс министрінің актілерінде көзделген өзге де өкілеттіктерді жүзеге асырады.

**10-бап. Жергілікті атқарушы органдардың құзыреті**

1. Жергiлiктi атқарушы органдар құзыретi шегiнде:
2. Қазақстан Республикасының қорғаныс жоспары негізінде әкімшілік-аумақтық бірліктің аумақтық қорғанысын ұйымдастыру туралы шешім қабылдайды;
3. Қазақстан Республикасының аумақтық қорғаныс жоспарын іске асыру бойынша құжаттарды әзірлеуге қатысады;
4. Қазақстан Республикасы Қарулы Күштерінің Бас штабымен келісу бойынша облыстың, республикалық маңызы бар қаланың, астананың аумақтық қорғаныс жоспарын әзірлейді және бекітеді;
5. Қазақстан Республикасының заңнамасына сәйкес облыстардың, республикалық маңызы бар қалалардың, астананың қорғаныс кеңестерін құрады;
6. аумақтық қорғаныс күштеріне, сондай-ақ меншік нысанына қарамастан, аумақтық қорғанысқа қатысатын ұйымдарға өкім береді, өзара
іс-қимылды және басқаруды ұйымдастырады;
7. аумақтық әскердің әскери бөлімдері мен бөлімшелерін өрістетуді қамтамасыз етеді;
8. аумақтық әскердің аумақтық органдарын Қазақстан Республикасының Қорғаныс министрлігі бекіткен саны мен құрылымы шегінде, заттай нормаларға (жабдықтау нормаларына) сәйкес күтіп-ұстауды, қызмет көрсету мен жөндеуді, жанар-жағар май материалдарын, кеңсе тауарларын сатып алуды, сондай-ақ коммуналдық көрсетілетін қызметті, электр энергиясын, жылыту мен көрсетілетін байланыс қызметін төлеу бойынша шығынды, аумақтық әскерді арнайы өрістету, аумақтық қорғаныс бөлімшелерінің әскери міндеттілерімен әскери жиын өткізу кезінде соғыс уақытының штаттық қажеттілік нормаларына сәйкес материалдық-техникалық құралдар қорын құруды қоса алғанда, қызметтік үй-жаймен, көлік құралдарымен, техникалық ақпарат, телекоммуникация және байланыс құралдарымен, жиһазбен және казармалық мүкәммалмен қамтамасыз етеді;
9. аумақтық әскердің әскери бөлімдеріне техникалық қызмет көрсетуді және жұмыс істеуін жүзеге асыратын жұмыскерлерді ұстауды қамтамасыз етеді;
10. аумақтық қорғаныс саласындағы өз қызметін әскери басқару органдарымен келіседі;
11. Қарулы Күштердің Бас штабын қорғаныс саласында өткізілетін
іс-шаралар және аумақтық қорғаныстың жай-күйі туралы хабардар етеді;
12. жұмылдыру, соғыс жағдайы кезеңінде және соғыс уақытында міндетті күзетілуге және қорғалуға жататын маңызды объектілер мен коммуналдық маңызы бар коммуникация тізбесін бекітеді;
13. мүдделі органдармен және ұйымдармен бірлесіп, соғыс жағдайы кезеңінде және соғыс уақытында мүлікке залал келтіру (жою) кезіндегі өтемақы сомасын айқындау бойынша комиссия құрады.
14. Әкім лауазымы бойынша тиісті әкімшілік-аумақтық бірліктің аумақтық қорғаныс бастығы болып табылады және оны ұйымдастыруға және жай-күйіне дербес жауаптылықта болады.

**11-бап. Меншiк нысанына қарамастан ұйымдардың функциялары**

Меншiк нысанына қарамастан, ұйымдар:

1. аумақтық қорғаныс іс-шараларын орындауға қатысады;
2. ұйымда болған кезде аумақтық қорғаныс объектілерінің инженерлік-техникалық нығайтылуы мен диверсияға қарсы қауіпсіздігі іс-шараларын жүзеге асырады;
3. Қазақстан Республикасының заңдарында, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.

**12-бап. Қазақстан Республикасы азаматтарының құқықтары мен міндеттері**

1. Қазақстан Республикасының азаматтары жұмылдыру, соғыс жағдайы кезеңінде және соғыс уақытында Қазақстан Республикасының аумақтық қорғанысын дайындау мен жүргізу қағидаларында айқындалатын тәртіппен өзін-өзі қорғау құралымына кіру арқылы аумақтық қорғаныс іс-шараларына ерікті түрде қатысуға құқылы.

2. Қазақстан Республикасының азаматтары жұмылдыру және соғыс жағдайы кезеңінде, сондай-ақ соғыс уақытында аумақтық қорғаныс міндеттерін орындауға тартылады.

3. Қазақстан Республикасының азаматтары жұмылдыру, соғыс жағдайы кезеңінде және соғыс уақытында аумақтық қорғаныс мұқтажы үшін кейіннен мемлекет құнын Қазақстан Республикасының Үкіметі белгілеген тәртіппен тең өтейтін жер учаскелерін, ғимараттарды, құрылысжайды, көлік құралдарын және меншігіндегі басқа да мүлікті беруге міндетті.

4. Әскери есепте тұрған азаматтардың жұмылдыру жарияланған, соғыс жағдайы режимі енгізілген сәттен бастап, сондай-ақ соғыс уақытында елді мекеннен тыс шығуы тиісті жергілікті әскери басқару органы басшысының жазбаша рұқсаты негізінде жүзеге асырылады.

5. Азаматты өзін-өзі қорғау құралымына еріктілері ретінде қабылдау оны жұмылдыру бойынша әскерге шақырудан босату үшін негіз болып табылмайды.

**3-тарау. Қазақстан Республикасының аумақтық қорғаныс күштері**

**13-бап. Қазақстан Республикасы аумақтық қорғаныс күштерінің жалпы құрамы**

1. Қазақстан Республикасының аумақтық қорғаныс күштері:

1) құқық қорғау органдарының күштері мен құралдарын;

2) Қазақстан Республикасы Мемлекеттік күзет қызметінің Айрықша мақсаттағы күштерін қоспағанда, аумақтық қорғаныс міндеттерін орындау үшін Қарулы Күштер, басқа да әскерлер мен әскери құралымдар бөлген күштер мен құралдарды;

3) аумақтық әскерді;

4) арнаулы құралымдарды;

5) өзін-өзі қорғау құралымдарын қамтиды.

2. Аумақтық қорғаныс күштерінің арналуы мен жұмыс істеу тәртібі аумақтық қорғанысқадайындықпен оны жүргізу қағидаларында айқындалады.

**14-бап. Қазақстан Республикасы Қарулы Күштерінің аумақтық әскері**

1. Аумақтық әскердің әскери бөлімдері мен бөлімшелерін қолдану Қазақстан Республикасының аумақтық қорғаныс жоспарына, әкімшілік-аумақтық бірліктің аумақтық қорғаныс жоспарларына сәйкес немесе Қарулы Күштер Бас штабының бұйрықтары (өкімдері) негізінде жүзеге асырылады.

2. Аумақтық әскердің жауапкершілік аймағындағы негізгі міндеттері:

1) елді мекендерді күзету мен қорғау, халықты қорғау;

2) аумақтық қорғаныс жоспарларында айқындалған әскери және мемлекеттік маңызы бар объектілерді, сондай-ақ өзге де объектілерді күзету мен қорғау;

3) Мемлекеттік шекара учаскелерін күзету мен қорғауды күшейтуге қатысу;

4) эвакуацияланатын тұрғындар мен жүкті күзетуге және онымен бірге жүруге қатысу;

5) күзетілетін адамдар жауапкершілік аймағында болған кезеңде күзет
іс-шараларына қатысу;

6) белгіленген шепті қорғауға қатысу;

7) десанттық, диверсиялық-барлау және террористік топтарға қарсы күреске қатысу;

8) қарсылас уақытша басып алған (жаулап алған) аумақта қарулы күрес жүргізу;

9) Қазақстан Республикасының заңнамасына сәйкес өзге де міндеттерді орындау болып табылады.

3. Аумақтық әскер Қазақстан Республикасы заңдарының ережелеріне сәйкес оларды қолдану шарттарына, тәртібі мен шегіне қатысты бөлігінде міндеттерді орындау кезінде күшті, арнайы құралдар, қызметтік иттерді, қаруды қолдануға, жауынгерлік және басқа да техниканы пайдалануға құқылы.

**15-бап. Өзін-өзі қорғау құралымы**

1. Өзін-өзі қорғау құралымының аумақтық қорғаныс мақсатындағы негізгі міндеттері:

1) жергілікті атқарушы органдарға, ішкі істер органдарына (ішкі істер органының өкілдеріне), Қарулы Күштерге, басқа да әскерлер мен әскери құралымдарға елді мекенді, әскери және мемлекеттік маңызы бар объектіні күзету мен қорғауда, халықты қорғауда жәрдемдесу;

2) эвакуацияланатын тұрғындарды және жүкті күзету менолармен бірге жүруге қатысу;

3) қарсылас уақытша басып алған (жаулап алған) аумақтағы қарулы күреске қатысу;

4) өз әскерін (күшін), қару-жарағы мен әскери техникасын қолдану үшін қолайлы жағдай жасау, сондай-ақ қарсыластың әскерді (күшті) және қару-жарақты қолдану тиімділігін төмендету;

5) Қазақстан Республикасының заңнамасына сәйкес өзге де міндеттерді орындау болып табылады;

2. Бейбіт уақытта өзін-өзі қорғау құралымының басшыларын даярлауды Қазақстан Республикасының Қарулы Күштері алдын ала жүзеге асырады.

3. Өзін-өзі қорғау құралымы соғыс жағдайы енгізілген кезеңде және соғыс уақытында Қазақстан Республикасы Қарулы Күштері Жоғарғы Бас қолбасшылығы Ставкасының шешімі негізінде арнаулы құралым құқығында Қарулы Күштер құрамына енгізіледі.

4. Қазақстан Республикасы Қарулы Күштерінің құрамына енгізілген
өзін-өзі қорғау құралымы қатарындағы еріктілерге «Әскери қызмет және әскери қызметшілердің мәртебесі туралы» Қазақстан Республикасы Заңының ережелері қолданылады.

5. Өзін-өзі қорғау құралымының ерікті адамдары аумақтық қорғаныс міндеттерін орындау кезінде қаза тапқан (қайтыс болған), жараланған, контузия алған, жарақаттанған, мертіккен немесе ауырған жағдайда материалдық және өзге де төлем әскери қызмет және әскери қызметшілердің мәртебесі туралы Қазақстан Республикасының заңнамасына сәйкес өтеледі.

**16-бап. Аумақтық қорғаныс күштеріне басшылық жасау**

1. Жұмылдыру, соғыс жағдайы кезеңінде және соғыс уақытында аумақтық қорғанысқа жалпы басшылықты Қазақстан Республикасы Қарулы Күштері Жоғарғы Бас қолбасшылығының Ставкасы, тікелей басшылықты – Қазақстан Республикасының Үкіметі, ал аумақтық қорғаныс аймағында тиісті қорғаныс кеңестері жүзеге асырады.

2. Қорғаныс кеңестері Қазақстан Республикасының заңнамасына сәйкес Қарулы Күштер әскери басқару органдарының нұсқауларын орындайды.

**17-бап. Аумақтық әскерді материалдық қамтамасыз ету және қамту**

1. Аумақтық қорғанысты материалдық қамтамасыз етуді Қазақстан Республикасының заңнамасына сәйкес орталық және жергілікті атқарушы органдар, сондай-ақ меншік нысанына қарамастан, ұйымдар ұйымдастырады және жүзеге асырады.

2. Қызметтік орнынжайды, ғимараттар мен құрылысжайды қоспағанда, аумақтық әскердің әскери бөлімі үшін сатып алынатын мүлік Қазақстан Республикасының заңнамасына сәйкес осы әскери бөлімнің балансына беріледі.

3. Осы әскери бөлімде тиісті қойма үй-жайы болмаған жағдайда аумақтық әскердің әскери бөліміне берілген қару-жарақтың, сондай-ақ басқа да мүліктің сақталуын жергілікті атқарушы органдар ұйымдастырады.

4. Аумақтық әскердің әскери бөлімін қызметтік орынжаймен, ғимаратпен және құрылысжаймен жергілікті атқарушы органдар Қазақстан Республикасының заңнамасында белгіленген нормалар мен стандарттар бойынша қолда бар қор немесе олардың күрделі құрылысы есебінен қамтамасыз етеді.

5. Жергілікті атқарушы органдар ұйымдастыратын іс-шараларды жүргізу кезінде аумақтық әскерде әскери қызмет өткеретін әскери қызметшілерді, сондай-ақ әскери міндеттілерді орналастыру, тамақтандыру және оларға монша-кір жуу қызметін көрсету жергілікті атқарушы органдар есебінен жүзеге асырылады.

6. Қорғаныс министрлігі ұйымдастыратын іс-шараларды жүргізу кезінде аумақтық әскердің әскери міндеттілерін орналастыру, тамақтандыру және монша-кір жуу қызметін көрсету Қазақстан Республикасының Қорғаныс министрлігі есебінен жүзеге асырылады.

**18-бап. Аумақтық қорғаныс саласындағы заңдылықтың сақталуын қадағалау**

Аумақтық қорғаныс саласындағы заңдылықтың сақталуын жоғары қадағалауды Қазақстан Республикасының Бас Прокуроры және оған бағынысты әскери прокурорлар жүзеге асырады.

**4-тарау. Аумақтық қорғаныс саласындағы мемлекеттік бақылау**

**19-бап. Аумақтық қорғаныс саласындағы мемлекеттік бақылау**

1. Аумақтық қорғаныс саласындағы мемлекеттік бақылау (бұдан әрі –мемлекеттік бақылау) Қазақстан Республикасы аумақтық қорғаныс күштерінің аумақтық қорғаныс міндеттерін орындауға жауынгерлік әзірлігін қамтамасыз ету және аумақтық қорғаныс саласындағы Қазақстан Республикасының заңнамасын бұзуға жол бермеу мақсатында жүзеге асырылады.
2. Мемлекеттік бақылау субъектілері (бұдан әрі – бақылау субъектілері):
3. Қазақстан Республикасының арнаулы мемлекеттік органдарын және Қазақстан Республикасының заңдарында көзделген жағдайды қоспағанда, аумақтық қорғаныс міндеттерін орындауға тартылатын Қазақстан Республикасының орталық және жергілікті атқарушы органдары;
4. Бас штабпен келісу бойынша тиісті жергілікті атқарушы органдар бекіткен аумақтық қорғаныс аймағының жоспарларына сәйкес объектілері күзетілуге және қорғалуға жататын ұйымдар болып табылады.

**20-бап. Мемлекеттік бақылау жүргізу тәртібі**

1. Мемлекеттік бақылауды аумақтық қорғаныс саласындағы уәкілетті орган тексеру және профилактикалық бақылау нысанында жүргізеді.
2. Мерзімді тексеру аумақтық қорғаныс саласындағы уәкілетті орган бекіткен графикке сәйкес үш жылда бір реттен сиретпей жүргізіледі.

Аумақтық қорғаныс саласындағы уәкілетті орган тексеру графигін әзірлейді және оны тексеру жылы алдындағы жылдың 1 желтоқсанынан кешіктірмей бекітеді.

Тексеру жүргізу графигі:

1. тексеру жүргізу графигінің тіркеу нөмірі мен бекітілген күнін;
2. аумақтық қорғаныс саласындағы уәкілетті органның атауын;
3. бақылау субъектісінің атауын, оның орналасқан жерін;
4. тексеру мәнін;
5. тексеру жүргізумерзімін;
6. мерзімді тексеру жүргізуграфигіне қол қоюға уәкілетті адамның қолтаңбасы мен аумақтық қорғаныс саласындағы уәкілетті органның мөрін қамтиды.

Мерзімді тексеру графигі мерзімді тексеру туралы хабарлама болып табылады және одан үзінді көшірмені аумақтық қорғаныс саласындағы уәкілетті орган тиісті жылдың 1 ақпанына дейін мемлекеттік құпиялар туралы Қазақстан Республикасының заңнамасында белгіленген тәртіппен бақылау субъектілеріне жібереді.

Мерзімді тексеру графигіне өзгерістер мен толықтырулар енгізу бақылау субъектісі банкрот болған, таратылған, қайта ұйымдастырылған немесе жұмыс бейіні өзгерген жағдайда, сондай-ақ табиғи және техногендік сипаттағы төтенше жағдай туындаған, төтенше жағдай режимі енгізілген, эпидемия туындаған немесе карантиндік объектілер және аса қауіпті зиянды организмдер ошағының, инфекциялық, паразиттік аурулардың, уланудың, радиациялық аварияның туындау, таралу қатері төнген және оған байланысты шектеу болған кезде жүзеге асырылады.

Мерзімді тексеру мерзімі алдағы жұмыс ауқымын, сондай-ақ қойылған міндеттерді ескеріп белгіленеді және он жұмыс күнінен аспауға тиіс.

1. Мерзімді тексеру бақылау субъектісіне бару арқылы тексеру тағайындау туралы бұйрық негізінде жүргізіледі, онда:
2. бұйрық нөмірі мен күні;
3. аумақтық қорғаныс жөніндегі уәкілетті органның атауы;
4. тексеруге уәкілетті адамның (адамдардың) тегі, аты, әкесінің аты (бар болса) және лауазымы;
5. тексеру үшін тартылатын мамандар, консультанттар мен сарапшылар туралы мәліметтер;
6. бақылау субъектісінің атауы, тұрған жері;
7. тексеру мәні;
8. тексеру мерзімі;
9. тексеруге құқықтық негіз, оның ішінде талаптары міндетті түрде тексеруге жататын нормативтік құқықтық актілер;
10. тексерілетін кезең;
11. Қазақстан Республикасының Кәсіпкерлік кодексінде көзделген бақылау және қадағалау субъектісінің құқықтары мен міндеттері;
12. бұйрыққа қол қоюға уәкілетті адамның қолтаңбасы мен аумақтық қорғаныс саласындағы уәкілетті органның мөрі көрсетіледі.

Мерзімді және жоспардан тыс тексеру тағайындау, ұзарту, тоқтата тұру және қайта бастау туралы бұйрықтарға уәкілетті лауазымды адам қол қояды және ол құқықтық статистика және арнайы есепке алу жөніндегі уәкілетті органда тіркелуге тиіс.

1. Жоспардан тыс тексеру:
2. мерзімді тексеру нәтижесі бойынша қорытындыда көрсетілген анықталған бұзушылықты жою туралы талаптардың орындалуын бақылау үшін;
3. аумақтық қорғаныс саласындағы Қазақстан Республикасы заңнамасының талаптарын бұзу туралы куәландыратын нақты факт, мән-жай туралы ақпарат (аумақтық қорғаныс күштері мен құралдары тартылатын
 оқу-жаттығу нәтижесі) бар болған кезде;
4. адамның өмірі мен денсаулығына, қоршаған ортаға және жеке және заңды тұлғалардың, мемлекеттің заңды мүддесіне нүұсан келтірудің нақты фактілері не зиян келтіру қатері бойынша прокуратура органдарының тапсырмасы бойынша;
5. жеке және заңды тұлғалардың аумақтық қорғаныс саласындағы заңды мүддесін бұзу туралы куәландыратын нақты факт, мән-жай бойынша мемлекеттік органның жүгінуі бойынша;
6. Қазақстан Республикасының Қылмыстық-процестік кодексінде көзделген негіз бойынша қылмыстық қудалау органының тапсырмасы бойынша аумақтық қорғаныс саласындағы уәкілетті орган жүргізетін тексеру болып табылады.

Жоспардан тыс тексеру мерзімі жиырма жұмыс күнінен аспауға тиіс.

1. Мерзімді тексеру нәтижесі бойынша аумақтық қорғаныс жөніндегі уәкілетті органның лауазымды адамы екі данада қорытынды жасайды.

Тексеру нәтижесі туралы қорытындыда:

1. қорытынды нөмірі, жасалған күні мен орны;
2. аумақтық қорғаныс жөніндегі уәкілетті органның атауы;
3. тексеру жүргізуге негіз болған тексеру тағайындау туралы актінің күні мен нөмірі;
4. тексерген адамдардың тегі, аты, әкесінің аты (бар болса);
5. тексеру үшін тартылған мемлекеттік органдардың, ведомстволық бағынысты және өзге де ұйымдардың мамандары, консультанттары мен сарапшылары туралы мәліметтер;
6. бақылау субъектісінің атауы, оның орналасқан жері, сәйкестендіру нөмірі;
7. тексеруді жүргізу негізі және мәні;
8. тексеру жүргізукезеңі;
9. тексеру жүргізумерзімі;
10. тексеру нәтижесі туралы, оның ішінде анықталған кемшіліктер, олардың сипаты туралы мәліметтер;
11. талаптарды орындау мерзімін көрсетіп, бұзушылықты жою және бұзушылыққа жол берген адамдарға қатысты шара қолдану туралы талаптар көрсетіледі. Бұл ретте талапты орындаудың ең аз мерзімі он жұмыс күнінен аз болмауға тиіс;
12. бақылау субъектісінің, сондай-ақ тексеру кезінде болған адамдардың тексеру нәтижесі туралы қорытындымен танысқаны немесе танысудан бас тартқаны туралы мәліметтер, олардың қолтаңбасы немесе қолтаңбасын қоюдан бас тартқаны туралы жазба;
13. тексерген лауазымды адамдардың қолтаңбасы көрсетіледі.

Тексеру нәтижесі туралы қорытындыға тексеру нәтижесімен байланысты құжаттар немесе көшірмелері бар болса қоса беріледі.

1. Тексеру нәтижесі туралы қорытындының бір данасы бақылау субъектісіне танысу және анықталған бұзушылықты жою бойынша шара қабылдау үшін беріледі.

Тексеру нәтижесі бойынша ескерту және (немесе) наразылық болған жағдайда бақылау субъектісі оларды жазбаша түрде мазмұндайды және тексеру аяқталған күннен бастап үш жұмыс күні ішінде аумақтық қорғаныс жөніндегі уәкілетті органға жібереді. Аумақтық қорғаныс жөніндегі уәкілетті органның тексерген лауазымды адамы тексеру нәтижесі туралы қорытындыда тиісті жазба жазады.

Аумақтық қорғаныс жөніндегі уәкілетті орган бақылау субъектісінің тексеру нәтижесі туралы қорытындыға ескертулерін және (немесе) наразылығын қарауға және оған он жұмыс күні ішінде дәлелді жауап беруге тиіс.

1. Тексеру кезінде тексеру нәтижесі туралы қорытындыға Қазақстан Республикасының заңнамасында белгіленген талаптарды бұзу болмаған жағдайда тиісті жазба жазылады.
2. Бақылау субъектісіне тексеру тағайындау туралы бұйрықта көрсетілген тексеруді аяқтау мерзімінен кешіктірмей, тексеру нәтижесі туралы қорытындыны табыс еткен күн тексеру мерзімінің аяқталуы болып саналады.
3. Аумақтық қорғаныс саласындағы уәкілетті орган бақылау субъектісіне бармай профилактикалық бақылауды (бұдан әрі – профилактикалық бақылау):
4. бақылау субъектісінің қызметін мониторингтеу;
5. қажетті ақпаратқа сұрау салуды жолдау;
6. қажетті ақпаратты алу мақсатында бақылау субъектісін шақырту арқылы жүргізеді.

Профилактикалық бақылау жүргізумерзімі он жұмыс күнінен аспауға тиіс.

1. Бақылау субъектісіне бармай профилактикалық бақылау нәтижесі бойынша қорытынды екі данада жасалады, онда:
2. қорытынды нөмірі, жасалған күні мен орны;
3. аумақтық қорғаныс жөніндегі уәкілетті органның атауы;
4. бақылау субъектісінің атауы, оның тұрған жері, сәйкестендіру нөмірі;
5. профилактикалық бақылауды жүргізунегізі және мәні;
6. профилактикалық бақылауды жүргізу кезеңі мен мерзімі;
7. анықталған бұзушылық және талапты орындау мерзімін көрсетіп, оларды жою және бұзушылыққа жол берген адамдарға қатысты шара қабылдау туралы талаптар көрсетіледі. Бұл ретте талапты орындаудың ең аз мерзімі он жұмыс күнін құрайды;
8. бақылау субъектісіне бармай профилактикалық бақылауды жүргізген лауазымды адамның қолтаңбасы көрсетіледі.

Профилактикалық бақылау нәтижесі бойынша қорытындының бір данасы бақылау субъектісіне табыс етілгені туралы хабарламасы бар тапсырысты пошта жөнелтілімі нысанында не егер бақылау субъектісі бұрын электрондық поштасының мекенжайын берген болса, бақылау субъектісінің сол мекенжайына электрондық цифрлық қолтаңба қойылған электрондық құжат арқылы немесе өзге де қолжетімді тәсілмен жіберіледі.

1. Тексеру немесе бақылау субъектісіне бармай, профилактикалық бақылау нәтижесі туралы қорытындыда көрсетілген, анықталған бұзушылықты жою туралы талаптар бақылау субъектілеріне орындау үшін міндетті болып табылады.

Тексеру немесе профилактикалық бақылау нәтижесі туралы қорытындыда белгіленген бұзушылықты жою мерзімі аяқталғаннан кейін бақылау субъектісі тексеру немесе бақылау субъектісіне бармай, профилактикалық бақылау нәтижесі туралы қорытындыда белгіленген мерзім ішінде анықталған бұзушылықты жою туралы ақпаратты аумақтық қорғаныс жөніндегі уәкілетті органға ұсынуға міндетті.

Бақылау субъектісі бұзушылықты жою туралы ақпаратты белгіленген мерзімде ұсынбаған немесе толық ұсынбаған жағдайда аумақтық қорғаныс жөніндегі уәкілетті орган жоспардан тыс тексеру тағайындайды.

Бақылау субъектісі анықталған бұзушылықты жою туралы ұсынылған ақпаратқа бұзушылықты жою фактісін дәлелдейтін материалдарды қоса береді. Мұндай жағдайда жоспардан тыс тексеру қажет етілмейді.

1. Егер аумақтық қорғаныс жөніндегі уәкілетті орган Заңның осы бабында белгіленген тексеру жөніндегі талаптарды бұзып жүргізген болса, тексеру және профилактикалық бақылау жарамсыз деп танылады.
2. Тексеруді және профилактикалық бақылауды жүзеге асыру кезінде бақылау және қадағалау субъектісінің құқығы мен заңды мүддесі бұзылған жағдайда бақылау субъектісі аумақтық қорғаныс саласындағы уәкілетті орган лауазымды адамдарының шешіміне, әрекетіне (әрекетсіздігіне) Қазақстан Республикасы Кәсіпкерлік кодексінің тарауында көзделген тәртіппен жоғары тұрған мемлекеттік органға не Қазақстан Республикасының заңнамасында белгіленген тәртіппен сотқа шағым жасауға құқылы.
3. Аумақтық қорғаныс саласындағы уәкілетті органның лауазымды адамдары тексеру кезінде:
4. бақылау субъектісінде (объектісінде) белгіленген өткізу және объектішілік режим талаптарын сақтап, бақылау субъектісінің аумағына және үй-жайларына кедергісіз кіруге;
5. тексеру нәтижесі туралы қорытындыға қоса тіркеу үшін қағаз және электрондық жеткізгіште құжаттарды (мәліметтерді) не олардың көшірмелерін алуға, сондай-ақ тексеру мәніне сәйкес автоматтандырылған дерекқорға (ақпараттық жүйеге) қолжетімділігі болуға;
6. мемлекеттік органдардың, ведомстволық бағынысты және өзге де ұйымдардың мамандарын, консультанттары мен сарапшыларын тартуға;
7. аудио, фото және бейнетүсірілімді жүзеге асыруға;
8. тексеру мәніне жататын техникалық бақылау құралдарының, байқау және тіркеп-белгілеу аспабының, фото, бейнеаппаратура жазбасын пайдалануға құқылы.
9. Аумақтық қорғаныс саласындағы уәкілетті органның лауазымды адамдары тексеру кезінде:
10. Қазақстан Республикасының заңнамасын, бақылау және қадағалау субъектілерінің құқығы мен заңды мүддесін сақтауға;
11. тексеруді Заңның осы бабындабелгіленген негізде және тәртіпке қатаң сәйкес жүргізуге;
12. тексеру кезеңінде бақылау және қадағалау субъектілерінің (объектілерінің) белгіленген жұмыс режиміне кедергі келтірмеуге;
13. бақылау және қадағалау субъектісіне не оның уәкілетті өкіліне тексеру кезінде қатысуына кедергі келтірмеуге, тексеру мәніне қатысты мәселелер бойынша түсіндірме беруге;
14. бақылау және қадағалау субъектісіне тексеру мәніне қатысты қажетті ақпаратты беруге;
15. бақылау және қадағалау субъектісіне тексеру тағайындау туралы бұйрықта көрсетілген тексеруді аяқтау мерзімінен кешіктірмей тексеру нәтижесі туралы қорытындыны беруге;
16. тексеру нәтижесінде алынған құжаттар мен мәліметтердің сақталуын қамтамасыз етуге;
17. Қазақстан Республикасының заңнамасында белгіленген талаптарды бұзудың алдын алу, анықтау және жолын кесу бойынша Қазақстан Республикасының заңдарына сәйкес берілген өкілеттіктерді уақтылы және толық ауқымда орындауға міндетті.
18. Бақылау субъектілері не олардың уәкілетті өкілдерітексеру кезінде:
19. егер құжаттар мен мәліметтер жүргізілетін тексеру және профилактикалық бақылау мәніне қатысты болмаса, оларды бермеуге;
20. тексеру және профилактикалық бақылау нәтижесінде анықталған бұзушылық бойынша қосымша уақыт және (немесе) қаржы шығыны қажет болған жағдайда үш жұмыс күнінен кешіктірмей аумақтық қорғаныс саласындағы уәкілетті органға бұзушылықты жою мерзімін ұзарту туралы өтінішпен жүгінуге;
21. тексеру және профилактикалық бақылау нәтижесі туралы қорытындыға, сондай-ақ аумақтық қорғаныс саласындағы уәкілетті орган лауазымды адамдарының әрекетіне (әрекетсіздігіне) Қазақстан Республикасының Кәсіпкерлік кодексінде және заңнамасында белгіленген тәртіппеншағымдануға;
22. аумақтық қорғаныс саласындағы уәкілетті орган лауазымды адамдарының бақылау және қадағалау субъектілерінің (объектілерінің) қызметін шектейтін заңға негізделмеген тыйым салуын орындамауға;
23. тексеруді жүзеге асыру процесін, сондай-ақ лауазымды адамның тексеру шеңберінде жасайтын жекелеген әрекетін лауазымды адамның қызметіне кедергі келтірмей, аудио және бейнетехника құралдарының көмегімен тіркеуге құқылы.
24. Бақылау субъектілері не олардың уәкілетті өкілдері тексеру кезінде:
25. аумақтық қорғаныс саласындағы уәкілетті орган лауазымды адамдарының бақылау аумағына және үй-жайларына кедергісіз кіруін қамтамасыз етуге;
26. коммерциялық, салықтық не заңмен қорғалатын өзге де құпияны қорғау жөніндегі талаптарды сақтап, аумақтық қорғаныс саласындағы уәкілетті органның лауазымды адамдарына тексеру нәтижесі туралы қорытындыға қоса тіркеу үшін қағаз және электрондық жеткізгіштегі құжаттарды (мәліметтерді) не көшірмелерін, сондай-ақ тексеру мәніне сәйкес автоматтандырылған дерекқорға (ақпараттық жүйеге) қолжетімділік беруге;
27. тексеру басталған күні тексеру тағайындау туралы бұйрықтың және ол аяқталатын күні жүргізілген тексеру нәтижесі туралы қорытындының екі данасына алғаны туралы белгі қоюға;
28. егер Кәсіпкерлік кодексте не Қазақстан Республикасының өзге де заңдарында өзгеше көзделмесе, тексеру кезеңінде тексерілетін құжаттарға өзгерістер мен толықтырулар енгізуге жол бермеуге;
29. объектіге тексеру үшін келген адамдардың осы объект үшін белгіленген нормативтерге сәйкес зиянды және қауіпті өндірістік әсер ету факторларынан қауіпсіздігін қамтамасыз етуге;
30. тексерудің басталғаны туралы хабарлама алған жағдайда тексерудің белгіленген мерзімінде бақылау және қадағалау объектісі орналасқан жерде болуға міндетті.
31. Егер мерзімді тексеру немесе профилактикалық бақылау нәтижесінде бақылау субъектісінің Кәсіпкерлік кодекстің 7, 13, 29 және 30-тарауларында белгіленген талаптарды және Қазақстан Республикасы заңнамасының басқа да талаптарын бұзу фактісі анықталған болса, аумақтық қорғаныс саласындағы уәкілетті органның лауазымды адамдары аумақтық қорғаныс саласындағы заңнаманы бұзу белгілерін көрсететін жеткілікті деректер болған кезде өкілеттілігі шегінде бұзушылыққа жол берген адамдарды Қазақстан Республикасының заңдарында белгіленген жауаптылыққа тарту бойынша шаралар қолданады.

**5-тарау. Аумақтық қорғаныс саласындағы халықаралық ынтымақтастық**

**21-бап. Қазақстан Республикасының халықаралық ынтымақтастығы**

1. Қазақстан Республикасының аумақтық қорғаныс саласында тәжірибе алмасу бойынша басқа мемлекеттермен ынтымақтастығы Қазақстан Республикасы ратификациялаған халықаралық шарттарға сәйкес жүзеге асырылады.

**6-тарау. Қорытынды ережелер**

**22-бап. Қазақстан Республикасының аумақтық қорғаныс туралы заңнамасын бұзғаны үшін жауаптылық**

Қазақстан Республикасының аумақтық қорғаныс туралы заңнамасын бұзу Қазақстан Республикасының заңдарында белгіленген жауаптылыққа әкеледі.

**23-бап. Осы Заңды қолданысқа енгізу тәртібі**

Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**